এক্সপ্রেস ডেস্ক ॥ ইংরেজি দৈনিক দ্য ডেইলি স্টার সম্পাদক মাহফুজ আনামের বিরুদ্ধে দেশের বিভিন্ন স্থানে রাষ্ট্রদ্রোহ ও মানহানির অভিযোগে হওয়া ৬৮ মামলায় জামিন দিয়েছেন হাইকোর্ট। রবিবার বিচারপতি এম ইনায়েতুর রহিম ও বিচারপতি আমির হোসেনের সমন্বয়ে গঠিত হাইকোর্ট ডিভিশন বেঞ্চ চার সপ্তাহের জন্য তাকে জামিন দেন। আদালতে মাহফুজ আনামের পক্ষে শুনানি করেন জ্যেষ্ঠ আইনজীবী ব্যারিস্টার রফিক-উল হক। অপরদিকে রাষ্ট্রপক্ষে ছিলেন ডেপুটি অ্যাটর্নি জেনারেল শেখ এ কে এম মনিরুজ্জামান কবীর এবং সহকারী অ্যাটর্নি জেনারেল শহীদুল ইসলাম খান। উল্লেখ্য, ওয়ান-ইলেভেনের পর সেনা-সমর্থিত সরকারের সময়ে সরকারের একটি বিশেষ সংস্থা কর্তৃক পরিবেশিত সংবাদ যাচাই-বাছাই না করেই ছাপানোর কথা স্বীকার করেন মাহফুজ আনাম। ডেইলি স্টারের প্রতিষ্ঠাবার্ষিকী উপলক্ষে গত ৩ ফেব্র“য়ারি এক বেসরকারি স্যাটেলাইট টেলিভিশনের টকশোতে অংশ নিয়ে মাহফুজ ...